 Gudida abaaraha si xun ayaa loo maamulay arin qaran lagama dhigin ee wadaado ayaa loo dhiibay, maanta dadkeenii gaajo ayaa haysa reer miyigeenii gaajo ayaa haysa intaas oo sano ayay ina haysay abaari afartii kun ee uu Turkigu inoo keenay iyo in Kuwayt ah mooyaane wax ina soo gaadhay ma jiraan, maanta dadkeenii marka roobkaasi helo ee ay cunto waayaan waa ay bakhtiyayaan, waxa uu nin maalin dhawayd masaajid ka sheegayay gabadh sagaal caruur ah haysata oo uur leh reeriina ay ka tageen oo caruurtii waxay u kariso la ayay ku soo baxeen, waxa kale oo ay ku soo baxeen mid umushay oo kaligeed joogta oo wax biyo ah oo ay afka galiso aan hayn, dalkeenu sidaas ayuu u baabasan yahay oo uu baylah u yahay, maanta haddii uu roobkii daay haraadkii ayaa baaaya ee gaajada iyo xoolo laaantu way taagan tahay waa in qorshe lala yimaadaa oo la gurmadaa dadka xoolo la gaadhsiiyaa, sixir bararkii waa halkiisii, hoog iyo bamiidhan ayaa inagu soo socda, hadaanay dawladu shaqadeeda qabsan wadooyin kale ayaanu maraynaa hadaanay ka dayn kaanbaynka ay u wadaan xisbiga Kulmiye, waxay nagu kalifaysaa inaan shirno oo madashii kicino, Waddani kicino oo aqoonyahanka kicino aanu samayno shir badbaado qaran ah oo Somaliland ah, taas ayaad nagu kalifaysaan haddaad shaqayn waydaan. 